
Narva Linnavolikogu otsuse eelnõu

“ Narva linnas aü Victoria Aiamaad, Viktoria tn 14 
maaüksuse munitsipaalomandisse taotlemine ”
Narva Linnavalitsus otsustab:

1. Esitada Narva Linnavolikogule otsuse eelnõu “Narva linnas aü Victoria Aiamaad, Viktoria tn 14 maaüksuse munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimus Narva Linnavolikogus ette kandma.

Tarmo Tammiste



  Ants  Liimets

Linnapea




  Linnasekretär
eelnõu

NARVA  LINNAVOLIKOGU

OTSUS

Narva







              06.2007.a   nr  

Narva linnas aü Victoria Aiamaad, Viktoria tn 14 maaüksuse 

munitsipaalomandisse taotlemine.

1. Asjaolud ja menetluse käik 

Aü Victoria Aiamaad, Viktoria tn 14 maaüksus asub vastavalt aü Victoria Aiamaad krundijaotusplaanile aiandusühistu Victoria Aiamaad piirides. Krundijaotusplaaniga kaasneva nimekirja järgi kuulub maaüksus Viktoria tn 14 pr Zinaida Safonova’le. 28.08.2006.a esitatud avaldusega loobus pr Zinaida Safonova maaüksuse aadressiga Viktoria tn 14  kasutamisest. aü Victoria Aiamaad üldkoosolekul pr Zinaida Safonova on välja arvatud aiandusühistu Victoria Aiamaad liikmete seast.

Maaüksusel Viktoria tn 14  ei ole õiguslikul alusel ehitatud ehitisi. 

Maaüksusele ei ole esitatud avaldusi selle maa ostueesõigusega erastamiseks ega hoonestusõiguse seadmiseks.

Ei ole esitatud avaldusi aü Victoria Aiamaad, Viktoria tn 14 maaüksuse maa riigiomandisse jätmiseks, tagastamiseks või endise kruntrendimaa (obrokimaa) omandisse andmiseks.

Vastavalt aü Victoria Aiamaad krundijaotusplaanile on maaüksuse  pindala 1054 m2. 

Narva linna üldplaneeringu kohaselt aü Victoria Aiamaad, Viktoria tn 14 maaüksuse sihtotstarve on elamumaa.
Narva linna Arengukava 2004 - 2007 kohaselt on kohaliku omavalitsuse missiooniks elanikele ja külalistele kaasaegsete ja kvaliteetsete elamistingimuste loomine ning ettevõtlustele arenguks soodsate tingimuste tagamine Narva linna territooriumil.
2.Õiguslikud järeldused. 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõige 2, Kohaliku omavalitsuse korralduse seaduse § 22 lõike 1 punkt 37, Narva Linnavolikogu 28.novenbri 2001 määrusega nr 92/49 kehtestatud linna üldplaneering, Narva Linnavolikogu 30.09.2004 määrusega nr 44/40 (muudetud 26.01.2007.a määrusega nr 4) vastu võetud  Narva linna Arengukava 2004 – 2007, 2. juuni 2006 määrus nr 133 “Maa munitsipaalomandisse andmise kord”.
Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse 

paragrahvis 28 nimetatud maa. 

Maareformi seaduse § 28 lõige 2 kohaselt munitsipaalomandisse võib anda maad, mis on vajalik kohaliku omavalitsusüksuse ülesannete täitmiseks ja arenguks.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus
3.1. Taotleda maaüksuse, aü Victoria Aiamaad, Viktoria tn 14 (lisa 1), pindalaga 1054 m2 , sihtotstarbega elamumaa, üleandmist Narva linna munitsipaalomandisse. 

4.Rakendussätted
4.1. Otsus jõustub seadusega ettenähtud korras.

4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

